《丁家山访李璨》
宋代·凌策

江表遥思岁月赊，幽寻胜迹对繁华。
池塘潋滟凌朱阁，树木参差翳彩霞。
玉斝满倾千日酒，画栏常胜四时花。
当年刘阮应惆怅，不识桃源第一家。

作者简介：（957—1018）宋宣州泾县人，字子奇。太宗雍熙二年进士。历西川节度推官，以强干闻。累官职方员外郎、知广州，请由英州大源洞伐山开道，直抵曲江，人以为便。后拜右谏议大夫、集贤殿学士、知益州。在剑外凡六任，所至有治绩。进拜给事中、权御史中丞。官终工部侍郎。